Agnes Pelton

Agnesa Lorens Pelton (Agnes Lawrence Pelton, 1881 m. rugpjūčio 22 d. – 1961 m. kovo 13 d.) – Jungtinių Amerikos Valstijų dailininkė. Jos kūryba buvo modernistinio tipo, pasižymėjo ryškiais simboliniais, dvasiniais motyvais.

Gimė amerikiečių šeimoje Vokietijoje. 1882–1884 m. gyveno Roterdame, 1884–1888 m. – Bazelyje, vėliau persikėlė į Niujorką. 1891 m. Agnesos tėvas mirė perdozavęs morfino, o jos močiutė Elizabeta, su kuria šeima toliau gyveno, įsivėlė į skandalą, buvo ekskomunikuota ir pasitraukė į Paryžių. Agnesa Pelton pasižymėjo silpna sveikata, mokėsi daugiausia namuose. 1900 m. baigė Prato institutą Niujorke. Pas įvairius amerikiečių dailininkus mokėsi abstrakcionizmo, impresionizmo, kinų ir japonų meno.

1913 m. debiutavo modernistinio meno parodoje. 1921 m. persikėlė į Long Ailandą, gyveno apleistame malūne, atsiribojo nuo meno pasaulio. 1926 m. surengė savo darbų parodą. Keliavo po Havajus, Beirutą, Siriją, Kalifornija. 1932 m. išvyko gyventi į Katedral Sitį Kalifornijos dykumose, gyveno atsiskyrėliškai.

Agnesos Pelton kūryba simbolinė, mistinė, transcendentinė. Dailininkė buvo paveikta teosofijos, astrologijos, Rytų religijų, Agni jogos. Paveikslams būdingi kosminiai šviesuliai, ryškios sferos naktiniame danguje, kraštovaizdžiai.Agnes Pelton: A Visionary Symbolist, 1000museums.com

 Agnesos Pelton darbai 

 Šaltiniai 

Kategorija:JAV dailininkai